Dik Cheyni Tbilisiga 1 milliard dollarlik yordam paketi yetkazadi
AQSh vitse-prezidenti fikricha Vladimir Putin - "KGB sarqiti". Rossiya Janubiy Osetiyadagi qaltis vaziyatdan foydalanib Gruziyaga bosti
AQSh vitse-prezidenti Dik Cheynibugun Kavkaz bo’ylab safarini boshladi. Ayni damda Ozarbayjon poytaxti Bakuda prezident Ilhom Aliyev va neftga boy bu davlatning boshqa rasmiylari bilanuchrashib, o’zaro hamkorlik va mintaqadagi vaziyatni muhokama qilmoqda. Amerika Ozarbayjon va Gruziyaga,Rossiyani chetlab o’tgan holda, G’arbga yonilg’i yetkazuvchi yo’l sifatidaqaraydi. Cheyni Bakudan Tbilisiga yo’l oladi. Tashrifdan asosiy maqsad, deya tushuntiradiOq Uy xodimlari, Gruziya prezidenti Mixail Saakashvilini har tomonlamaquvvatlash va uning xalqiga bir milliard dollarlik yordam paketini topshirish. Cheyni fikricha Rossiya JanubiyOsetiyadagi qaltis vaziyatdan foydalanib Gruziyaga bostirib kirgan va endi uyerdan o’z qo’shinlarini olib chiqishga shoshmayapti. Rossiyadek eski imperialqudratini tiklashga urinayotgan davlat orada imzolangan sulh shartlariga ko’zyummoqda, hatto Gruziyada o’z armiyasi borligini tan ham olmaydi, deydi Cheyni. "Rossiya o’z fuqarolarini himoya qilayotganini ro’kach qiladi, ammo bu bir xiyla",-deydi AQSh vitse-prezidenti. Rossiya fuqarolari manfaatini ko’zlab ishtutadigan davlat bo’lganida avvalo mamlakatdagi demokratik harakatlar ildizigabolta urmagan bo’lar edi deya ta’kidlaydi Cheyni. AQSh hukumati nazaridaRossiyada so’z va fikr erkinligi cheklangan, muxolifat tazyiq ostida vaboshqaruv yakkahokimlikka asoslangan. Bu ham yetmagandek, deydi Cheyni, endiRossiya separatizmni ham quvvatlamoqda. AQSh vitse-prezidenti Kremlni hamishakeskin tanqid qilib kelgan. Hatto prezident Jorj Bush sobiq prezident, hozirdabosh vazir Vladimir Putinni yaxshi inson deya maqtaganida ham Cheyni uni “g’irtjosus” va “KGB sarqiti” deb atashdan toymagan. Cheyni Gruziyadan keyin Ukrainagaboradi. G’arbda ko’pchilik Rossiya endi Ukrainaga hamla qilishi mumkin deganxavotirda. Ukraina prezidenti Viktor Yushenko Amerika gazetalarida bosilganmurojaatnomalarida G’arbdan Kreml bosimiga qarshi amaliy yordam so’ragan. Rasmiy Kiyev nazarida Rossiya Ukraina harbiy flotini Qora dengizdan suribchiqarishga urinmoqda. Lekin Rossiya G’arbga gaz va neft eksport qilishdaUkrainaga tayanadi. Dik Cheyni Kiyevda Ukrainarahbariyatini Rossiyadan xavfsiramaslikka va o’z xalqi foydasi uchun ish ko’rishgaundashi kutilmoqda. Rossiya hukumati o’tgan kunlarichida AQShga nisbatan tanqidni kuchaytirgan. Prezident Dmitriy Medvedev, boshvazir Vladimir Putin va Tashqi ishlar vaziri Sergey Lavrov ketma-ket berganintervyularida Vashingtonni siyosiy o’yin va nayranglarda ayblagan. XususanMedvedev Rossiyani hech kimga bosh egmaydi degan. Katta Sakkizlikdan chiqaribyuborishsa ham Rossiya o’z yo’lini topib ketadi. "Bu guruh baribir mojarolarnihal etishga qodir birlashma emas",- deydi Rossiya prezidenti.